**Δημοτικό σχολείο Ξυλοτύμβου Β΄**

**ΠΕΡΙΒΑΛΛΟΝΤΙΚΗ ΕΠΙΤΡΟΠΗ**

Η Περιβαλλοντική Επιτροπή του σχολείου μας μέσα στα πλαίσια της περιβαλλοντικής της δράσης, επικοινωνεί μαζί σας και σας καλεί να ανακυκλώνετε τις **μπαταρίες**  και τα **τηγανέλαιά** σας.

**Γιατί πρέπει να ανακυκλώνουμε μπαταρίες**

* Οι μπαταρίες περιέχουν τοξικές ουσίες οι οποίες είναι πολύ βλαβερές για το περιβάλλον και την υγεία μας .Οι ουσίες αυτές επιστρέφουν σε μας μέσω των τροφών, του νερού και του αέρα.
* Μειώνουμε τα απορρίμματα.
* Εξοικονομούμε ενέργεια.

**Η διαδικασία είναι απλή**

Μόλις η μπαταρία αδειάσει τη μεταφέρουμε για ανακύκλωση στον κοντινότερο κάδο ανακύκλωσης μπαταριών. Κάδος ανακύκλωσης μπαταριών υπάρχει στο σχολείο μας.

**Γιατί πρέπει να ανακυκλώνουμε τα τηγανέλαιά μας**

* Όταν πετάµε το λάδι στον νεροχύτη, βουλώνουν οι αγωγοί αποχέτευσης µε τεράστιο δηµόσιο κόστος.
* Όταν το πετάµε στο χώµα ή στα σκουπίδια, καταλήγει στα υπόγεια νερά µας και τα µολύνει.
* Το σχολείο μας συµµετέχει στο δίκτυο της Τηγανοκίνησης, δηλαδή συλλέγει το λάδι στο δικό του βαρέλι. Όταν γεµίσει το βαρέλι του σχολείου, η οµάδα της Τηγανοκίνησης το µαζεύει και το πουλάει σε εξειδικευµένες εταιρίες που το µετατρέπουν σε βιοντίζελ, που είναι ένα καύσιµο πιο φιλικό στο περιβάλλον. **Μέρος του εισοδήµατος που δηµιουργείται επιστρέφεται στο σχολείο μας και χρησιμοποιείται για τη βελτίωση του περιβαλλοντικού προφίλ του σχολείου μας.**

**Η διαδικασία είναι απλή**

Σε ένα πλαστικό ή γυάλινο δοχείο µαζεύουµε, αφού κρυώσει, το λάδι που χρησιµοποιήσαµε και περίσσεψε στην κατσαρόλα, στο τηγάνι ή στον φούρνο, καθώς και το λάδι της σαλάτας και από τις κονσέρβες. Το παιδί φέρνει το δοχείο µε το λάδι στο σχολείο και το τοποθετεί σε καθορισμένο χώρο . Από εκεί με τη βοήθεια των δασκάλων θα μεταφερθεί στο βαρέλι.